Got herre was dv wunders an dir selben hast geschiket
Got herre was dv wunders an dir selben hast geschiket·
wie gar din vron almehtekeit mit kreften ist verzwiket·
dú sich hat verstriket· sere in der ewekeite din·
driualt in ein gedrvngen vnd einlich in drú geflohten·
bist dv der strik hat allen sin werlichen vbervohten·
nie gedanke moͤhten· gebrechen in die búnde sin·
svnder ende vnd ane vrsprvnc wc ie din lebende maiestat·
dú sich vnder mischet hat· mit drin personen  vaste·
vnd ein got ist an vnderscheit bi drier bilde laste·
sich vlaht an ir ein driualt ris ie zeime ganzen aste·
der mit sime glaste· git endeloser wunne schin·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse